Държавен вестник, бр. 55, 2022 г., стр. 5

БРОЙ  55	
Д Ъ Р Ж А В Е Н  В Е С Т Н И К 	
СТР.  5  
с юридическа насоченост, в зависимост от 
нивото на владеене, при условия и по ред, 
определени от висшите училища. Изискването 
по изречение първо се счита за изпълнено и 
когато съответната дисциплина е включена 
като задължителна в учебния план.
Чл. 12. (1) За участие в национални, ев­
ропейски или международни състезания по 
право, за участие в правни клиники, кръжоци 
и други форми на доброволно ангажиране 
на студентите в практически занимания в 
областта на изучаваната специалност и при 
включване в учебния план висшето учили­
ще, осъществяващо висше образование по 
специалността „Право“ на образователно-
квалификационна степен „магистър“ по чл. 1, 
ал. 2, определя брой кредити в рамките на 
кредитите за избираемите учебни дисциплини.
(2) По желание на студента, вместо въз­
можността по ал. 1, участието в национални, 
европейски или международни състезания 
по право или в правни клиники може да се 
признае за задължителна учебна практика по 
чл. 9 за съответния курс.
Чл. 13. (1) Условията и редът за проверка 
и оценка на знанията и уменията на студе­
ните в специалност „Право“ се определят 
от факултета на висшето училище, в което 
се осъществява обучение по специалността 
„Право“, в съответствие с приложимата нор­
мативна уредба и правилника на съответното 
висше училище.
(2) Оценка на студентите по задължителни­
те учебни дисциплини по чл. 6, ал. 2 отчита 
резултатите от текущата им подготовка и 
участието им в семинарни занятия.
Чл. 14. (1) Обучението на студентите по 
специалността „Право“ по чл. 1, ал. 2 завършва 
с полагане на национални държавни изпити 
по публичноправни, по гражданскоправни и 
по наказателноправни науки.
(2) Държавният изпит е писмен и устен.
(3) Всеки държавен изпит се полага пред 
държавна изпитна комисия, която включва:
1. двама хабилитирани преподаватели от 
областта съответно на публичноправните, 
гражданскоправните или наказателноправ­
ните науки;
2. един представител на практиката – съдия 
от Върховния касационен съд или от Върховния 
административен съд, прокурор от Върховната 
касационна прокуратура или от Върховната 
административна прокуратура или адвокат с 
юридически стаж не по-малко от 15 години.
(4) Предложенията за включване на хабили­
тирани преподаватели в списъците на лицата, 
които могат да участват в държавните изпитни 
комисии, се правят от факултетните съвети и 
се изпращат на министъра на правосъдието.
(5) Предложения за включване на пред­
ставители на практиката в списъците на ли­
цата, които могат да участват в държавните 
изпити, се правят съответно от Върховния 
касационен съд, Върховния административен 
съд, Върховната касационна прокуратура, 
Върховната административна прокуратура и 
Висшия адвокатски съвет.
(6) Списъците по ал. 4 и 5 се утвърждават 
от министъра на правосъдието и се актуали­
зират ежегодно до 30 юни.
(7) Комисията се определя със заповед на 
министъра на правосъдието след изготвянето 
на график за провеждането на държавните 
изпити във висшите училища и публичен жре­
бий измежду лицата, включени в списъците 
по ал. 6. Всяка държавна изпитна комисия 
включва един хабилитиран преподавател от 
съответното висше училище и един външен 
за съответното висше училище хабилитиран 
преподавател. За председател на комисията 
се определя хабилитираният преподавател от 
съответното висше училище.
(8) Член на държавната изпитна комисия 
може да направи писмен отвод пред минис­
търа на правосъдието в тридневен срок от 
изтеглянето на жребия. При отвод на член на 
държавната изпитна комисия той се замества 
по реда на ал. 7 с член от съответната квота.
(9) Министърът на правосъдието определя 
повече от една държавна изпитна комисия 
при спазване на изискванията на ал. 3 и 7.
(10) Писмената и устната част на държав­
ния изпит по публичноправни, съответно по 
гражданскоправни и по наказателноправни 
науки, се провеждат от една и съща комисия.
(11) Държавните изпити се провеждат в две 
изпитни сесии в периода октомври – декември 
и март – май.
(12) Държавните изпити по публично­
правни, съответно по гражданскоправни и 
по наказателноправни науки, се провеждат 
по единен държавен конспект, утвърден от 
министъра на правосъдието. Конспектът се 
изготвя въз основа на предложения, направени 
от факултетите, осъществяващи обучение в 
специалност „Право“.
(13) В държавните изпити по публичноправ­
ни, гражданскоправни и наказателноправни 
науки се включват и въпроси от обхвата на 
международното публично право, между­
народното частно право и правото на ЕС, 
относими към обхвата на съответния изпит.
(14) При необходимост членовете на дър­
жавните изпитни комисии се командироват в 
друго населено място със заповед на министъра 
на правосъдието по реда на чл. 5 от Наред­
бата за командировките в страната, приета с 
Постановление № 72 на Министерския съвет 
от 1986 г. (ДВ, бр. 11 от 1987 г.). Заповедите 
за командироване се издават не по-късно 
от пет работни дни преди провеждането на 
съответния държавен изпит.
(15) Разходите по изготвянето на казусите, 
за командироването и възнагражденията на 
членовете на държавните изпитни комисии 
се поемат от бюджета на Министерството на 
правосъдието.
Чл. 15. (1) Писменият държавен изпит е 
анонимен и се състои в решаване на казус. Той 
се провежда в сградата на съответното висше